Sant Gaudioso

Sant Gaudioso estió un bispe de Tarazona. Naixió en l'anyo 482 d'Escorón, lugar perteneixient a Exeya d'os Caballers (Zaragoza). Fillo de Gunta, sinyor d'Escorón y capitán d'as Guardias Reyals d'Eurico.

En l'anyo 512 ingresó como monche en o Reyal Monesterio de Sant Veturián, d'o que yera abat Veturián, y contió astí dica que o clero de Tarazona le nombró prelau d'a suya diocesi en l'anyo 527, establindo un monesterio baixo o regle de Sant Benedet.

En un viache ta Asán pa visitar a o suyo maestro Veturián, pasó por Escorón y astí le sosprendió a muerte o 3 de noviembre de 541.

Fue apedecau en a ilesia d'Escorón, y pasaus bels anyos as suyas restas se tresladoron enta o monesterio d'Asán, a on fue enterrecau a o costau d'o suyo mayestro Veturián, que mas tardi fue, como él, canonizau.

A festividat de Sant Gaudioso se celebra o 3 de noviembre.

Categoría:Bispes de Tarazona
Categoría:Naixius d'Exeya d'os Caballers
Categoría:Santos catolicos
Categoría:482 (naixencias)
Categoría:541 (muertes)